CELEX: 32022D0785
Language: sl
Date: 2022-05-17 00:00:00
Title: Sklep Komisije (EU) 2022/785 z dne 17. maja 2022 o odobritvi revidiranega načrta izvedbe omrežja za tretjo referenčno obdobje načrta izvedbe enotnega evropskega neba (2020-2024) (notificirano pod dokumentarno številko C(2022) 3022) (Besedilo v angleškem jeziku je edino verodostojno)

19.5.2022   
               
               
                  SL
               
               
                  Uradni list Evropske unije
               
               
                  L 140/12
               
            
         SKLEP KOMISIJE (EU) 2022/785
         z dne 17. maja 2022
         o odobritvi revidiranega načrta izvedbe omrežja za tretjo referenčno obdobje načrta izvedbe enotnega evropskega neba (2020-2024)
         
            
               (notificirano pod dokumentarno številko C(2022) 3022)
            
         
         (Besedilo v angleškem jeziku je edino verodostojno)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Izvedbene uredbe (EU) 2019/317 z dne 11. februarja 2019 o določitvi načrta izvedbe in ureditve pristojbin na enotnem evropskem nebu ter razveljavitvi izvedbenih uredb (EU) št. 390/2013 in (EU) št. 391/2013 (1) ter zlasti člena 19(3) Uredbe;
         ob upoštevanju naslednjega:
         
                     (1)
                  
                  
                     V skladu s členom 10(5) Izvedbene uredbe Komisije (EU) 2019/317 upravitelj omrežja pripravi načrt izvedbe omrežja, ki ga Komisija oceni v skladu s členom 19(2) navedene izvedbene uredbe.
                  
               
                     (2)
                  
                  
                     Upravitelj omrežja je 1. oktobra 2019 Komisiji najprej predložil osnutek načrta izvedbe omrežja za tretje referenčno obdobje. Zaradi spremembe okoliščin, ki jo je povzročil izbruh pandemije COVID-19, do katere je prišlo po predložitvi osnutka načrta izvedbe omrežja, Komisija ni zaključila ocene navedenega načrta. V skladu z izrednimi ukrepi za tretje referenčno obdobje, ki jih je Komisija sprejela v odziv na pandemijo COVID-19, kot so določeni v Izvedbeni uredbi Komisije (EU) 2020/1627 (2), mora upravitelj omrežja do 1. oktobra 2021 pripraviti revidirani osnutek načrta izvedbe omrežja za tretje referenčno obdobje in ga predložiti Komisiji.
                  
               
                     (3)
                  
                  
                     V skladu s členom 19(1) Izvedbene uredbe (EU) 2019/317 in členom 3(5) Izvedbene uredbe (EU) 2020/1627 je upravitelj omrežja pripravil revidiran osnutek načrta izvedbe omrežja za tretje referenčno obdobje (3), ki ga je potrdil odbor za upravljanje omrežja, ustanovljen z Izvedbeno uredbo Komisije (EU) 2019/123 (4). Upravitelj omrežja je 30. septembra 2021 Komisiji predložil revidirani osnutek načrta izvedbe omrežja.
                  
               
                     (4)
                  
                  
                     V skladu s členom 19(2) Izvedbene uredbe (EU) 2019/317 je Komisija ob pomoči organa za oceno uspešnosti ocenila revidirani osnutek načrta izvedbe omrežja glede na merila iz Priloge V k navedeni uredbi. Navedena ocena je pokazala, da revidirani osnutek načrta izvedbe omrežja izpolnjuje navedena merila.
                  
               
                     (5)
                  
                  
                     Zato je primerno, da Komisija odobri končno različico revidiranega načrta izvedbe omrežja za tretje referenčno obdobje, kot ga je sestavil upravitelj omrežja in ga 30. septembra 2021 predložil Komisiji –
                  
               SPREJEL NASLEDNJI SKLEP:
         
            Člen 1
            Revidiran načrt izvedbe omrežja za tretjo referenčno obdobje načrta izvedbe enotnega evropskega neba (2020-2024), ki ga je upravitelj omrežja predložil 30. septembra 2021, se odobri.
         
         
            Člen 2
            Ta sklep je naslovljen na Eurocontrol kot upravljavca omrežja (5).
         
         
            V Bruslju, 17. maja 2022
            
               
                  Za Komisijo
               
               Adina VĂLEAN
               
                  članica Komisije
               
            
         
         
            (1)  UL L 56, 25.2.2019, str. 1.
         
            (2)  Izvedbena uredba Komisije (EU) 2020/1627 z dne 3. novembra 2020 o izrednih ukrepih za tretje referenčno obdobje (2020–2024) načrta izvedbe in ureditve pristojbin na enotnem evropskem nebu zaradi pandemije COVID-19 (UL L 366, 4.11.2020, str. 7).
         
            (3)  Revidirani načrt izvedbe omrežja upravitelja omrežja za tretje referenčno obdobje 2020–2024 načrta izvedbe, objavljen na spletišču enotnega evropskega neba (https://webgate.ec.europa.eu/eusinglesky/node_en).
         
            (4)  Izvedbena uredba Komisije (EU) 2019/123 z dne 24. januarja 2019 o določitvi podrobnih pravil za izvajanje funkcij omrežja za upravljanje zračnega prometa in o razveljavitvi Uredbe Komisije (EU) št. 677/2011 (UL L 28, 31.1.2019, str. 1).
         
            (5)  Sklep Komisije C(2019) 3228 z dne 6. maja 2019.